
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 856 

16 Νοεμβρίου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συμπλήρωση της 1 136639/1055/0006Α/29.10.93 
απόφασης «μεταβίβαση αρμοδιοτήτων και της 
εξουσίας να υπογράφει «με εντολή Υπουργού» στο 
Γενικό Γραμματέα του Υπουργείου Οικονομικών» 

(ΦΕΚ842/Β - ). 1 

Διαβάθμιση των θέσεων προσωπικού της Γενικής 
Γραμματείας Οικονομικής Πολιτικής και Συστημά¬ 
των και καθορισμός καθηκόντων των υπαλλήλων 

που θα υπηρετούν τις θέσεις αυτές. 2 

Κανονισμός Οικονομικής Διαχείρισης Προμηθειών και 
θεμάτων Διοικητικής Μέριμνας του Εθνικού Ινστι¬ 
τούτου Εργασίας (Ε.Ι.Ε.). 3 

Εκχώρηση αρμοδιοτήτων του Δ.Σ. του ΤΠΟΕΚΕ σε 
μέλη του ή στους Προϊσταμένους των Υπηρεσιών 

του. 4 

Αύξηση των συντάξεων του Ταμείου Αρωγής Υπαλλή¬ 
λων Υπουργείου Εμπορίου. 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1140762/1091/0006Α (1) 


Συμπλήρωση της 1 136639/1055/0006Α/29.10.93 από¬ 
φασης «μεταβίβαση αρμοδιοτήτων και της εξουσίας να 
υπογράφει «με εντολή Υπουργού» στο Γ ενικό Γ ραμμα- 
τέα του Υπουργείου Οικονομικών» (ΦΕΚ 842/Β'). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 16, 26 και 29 του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α ). 

β) Του άρθρου 27 του Ν. 2081/1992 (ΦΕΚ 154/Α), με 
το οποίο προστέθηκε άρθρο 29Α του Ν. 1558/1985. 

2. Την αριθ. 1 136639/1055/0006Α/29.10.1993 από¬ 
φασής μας «μεταβίβαση αρμοδιοτήτων και της εξουσίας 
να υπογράφει «με εντολή Υπουργού» στο Γ ενικό Γ ραμμα- 
τέα του Υπουργείου Οικονομικών και στο Γ ενικό Γ ραμμα- 
τέα της Γενικής Γ ραμματείας Οικονομικής Πολιτικής και 
Συστημάτων του ίδιου Υπουργείου» (ΦΕΚ 842/Β ). 

3. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 


σμού, αποφασίζουμε: 

Συμπληρώνουμε το άρθρο 1 της αριθ. 1136639/1055/ 
0006Α/29.10.1993 απόφασής μας με την προσθήκη των 
κατωτέρω αρμοδιοτήτων υπό στοιχεία (λγ), ως εξής: 

λγ) Συγκρότηση και ορισμός μελών υπηρεσιακών συμ¬ 
βουλίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 1993 

1 Ο ΥΠΟΥΡΓΟΣ 

ΓΕΩΡΓΙΟΣ ΓΕΝΝΗΜΑΤΑ! 

- + - 

Αριθ. 1140577/1891/0001 (2) 

Διαβάθμιση των θέσεων προσωπικού της Γ ενικής Γ ραμ- 
ματείας Οικονομικής Πολιτικής και Συστημάτων και κα¬ 
θορισμός καθηκόντων των υπαλλήλων που θα υπηρε¬ 
τούν τις θέσεις αυτές. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 30 παρ. 9 του Ν. 1558/85 «Κυβέρνηση 
και Κυβερνητικά Όργανα» (ΦΕΚ 137/Α'). 

β) Του άρθρου 1 του Ν. 2085/92 «ρύθμιση θεμάτων ορ¬ 
γάνωσης, λειτουργίας και προσωπικού της Δημόσιας Διοί¬ 
κησης και άλλες διατάξεις» (ΦΕΚ 170/Α'). 

γ) Του άρθρου 27 του Ν. 2081 /92 «ρύθμιση του θεσμού 
των Επιμελητηρίων κ.λπ.» (ΦΕΚ 154/Α - ). 

δ) Του Π.Δ. 516/91 «σύσταση Γ ενικής Γ ραμματείας Οι¬ 
κονομικής Πολιτικής και Συστημάτων στο Υπουργείο Οι¬ 
κονομικών» (ΦΕΚ 199/Α). 

ε) Του Π.Δ. 284/88 «Οργανισμός Υπουργείου Οικονομι¬ 
κών» (ΦΕΚ 128/Α ), όπως ισχύει σήμερα. 

2. Την αριθ. Γ.Υ.5246/14.10.93 κοινή απόφαση του 
Πρωθυπουργού και του Υπουργού Οικονομικών, περί ανά¬ 
θεσης αρμοδιοτήτων στους Υφυπουργούς Οικονομικών 
(ΦΕΚ 829/Β"). 

3. Την ανάγκη διαβάθμισης των θέσεων Προσωπικού 
του Γ ραφείου του Γ ενικού Γ ραμματέα Οικονομικής Πολι¬ 
τικής και Συστημάτων του Υπουργείου Οικονομικών και 
καθορισμού των ειδικοτέρων καθηκόντων του προσωπι¬ 
κού αυτού για την εύρυθμη λειτουργία του ανωτέρω Γ ρα¬ 
φείου, αποφασίζουμε: 

1. Κατανέμουμε τις τρεις (3) θέσεις διοικητικών υπαλ- 

λήλων που δυστάθηκαν στη Γενική Γραμματεία Οικονομι¬ 
κής Πολιτικής και Συστημάτων με το άρθρο 2 του Π.Δ. 
516/91 (ΦΕΚ 199/Α ) στους βαθμούς του άρθρου 1 του 
Ν. 2085/92, ως εξής: 

α) Μια (1) θέση στο βαθμό Τμηματάρχη Α' - Διευθυντή 
Α’. 

β) Δύο (2) θέσεις στους βαθμούς Δόκιμου Γραφέα - 
Τμηματάρχη Β'. 

2. Καθορίζουμε τα καθήκοντα των υπαλλήλων που απο- 
σπώνται στις ανωτέρω θέσεις, ως κατωτέρω: 

Επικουρούν στο έργο του το Γ ενικό Γ ραμματέα Οικονο¬ 
μικής Πολιτικής και Συστημάτων του Υπουργείου Οικονο¬ 
μικών, ήτοι συγκεντρώνουν τα αναγκαία στοιχεία για την 
ενημέρωσή του, επιμελούνται της αλληλογραφίας, τηρούν 
το πρωτόκολλο του Γ ραφείου, φροντίζουν για την επικοι¬ 
νωνία του Γ ενικού Γ ραμματέα με τους Βουλευτές, τους 
πολίτες, τους εκπροσώπους των κοινωνικών φορέων και 
τους δημόσιους γενικά λειτουργούς και μεριμνούν για την 
σωστή εκπλήρωση των εθιμοτυπικών του υποχρεώ¬ 
σεων. 

Τα ειδικότερα καθήκοντά τους προσδιορίζονται ως 
εξής: 

α) Ο υπάλληλος με βαθμό Τμηματάρχη Α' - Διευθυντή Α' 
θα προΐσταται του Γ ραφείου, θα κατευθύνει και θα συντο¬ 
νίζει τις ενέργειες όλων όσων υπηρετούν σ’ αυτό, θα κα¬ 
τανέμει το συνολικό έργο του Γ ραφείου μεταξύ των ειδι¬ 
κών συμβούλων - συνεργατών και αποσπασμένων υπαλ¬ 
λήλων και θα μεριμνά για την έγκαιρη εκπλήρωσή του. θα 
φροντίζει για όλα τα θέματα οικονομικής και διοικητικής 
μέριμνας του Γ ραφείου και τέλος θα ασκεί τα καθήκοντα 
που θα του αναθέτει ο Γ ενικός Γ ραμματέας. 

β) Οι λοιποί υπάλληλοι θα ασκούν τα καθήκοντα που 
τους αναθέτει ο Γ ενικός Γ ραμματέας ή ο Προϊστάμενος 
του Γραφείου. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 1993 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 
-♦- 

Αριθ. 96213 (3) 

Κανονισμός Οικονομικής Διαχείρισης Προμηθειών και θε¬ 
μάτων Διοικητικής Μέριμνας του Εθνικού Ινστιτούτου 

Εργασίας (Ε.Ι.Ε.). 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2. Τις διατάξεις της παρ. 1 εδ. 3 του άρθρου 11 του Ν. 
2150/1993 (ΦΕΚ 98/Α716.6.93) «Εθνικό Ινστιτούτου 
Εργασίας και άλλες διατάξεις». 

3. Γνώμη του Διοικητικού Συμβουλίου του Εθνικού Ινστι¬ 
τούτου Εργασίας (Ε.Ι.Ε.) (σχετικά πρακτικό 4/2.11.1993 
και έγγραφο αριθ. 10/4.11.1993), αποφασίζουμε: 

Καταρτίζουμε Κανονισμό Οικονομικής Διαχείρισης 
Προμηθειών και θεμάτων Διοικητικής Μέριμνας του Εθνι¬ 
κού Ινστιτούτου Εργασίας (Ε.Ι.Ε.), το περιεχόμενο του 
οποίου έχει ως εξής: 


ΚΑΝΟΝΙΣΜΟΣ 

Οικονομικής Διαχείρισης Προμηθειών και θεμάτων Διοι¬ 
κητικής Μέριμνας του Εθνικού Ινστιτούτου Εργασίας 
(Ε.Ι.Ε.). 

Άρθρο 1 

Αντικείμενο του Κανονισμού. 

1.0 Κανονισμός αυτός, ο οποίος καταρτίστηκε με βάση 
τις διατάξεις του άρθρου 11 παρ. 1 εδάφιο ε' του Νόμου 
2150/93 καθορίζει τον τρόπο, κατά τον οποίο: 

α) Πραγματοποιείται, σύμφωνα με τους διέποντες το Ιν¬ 
στιτούτο κανόνες, η είσπραξη και η οικονομική διαχείριση 
των πόρων του Ε.Ι.Ε. 

β) Καταβάλλονται οι κάθε μορφής αμοιβές, στον Πρόε¬ 
δρο, τα μέλη του Δ.Σ. και την γραμματέα του Δ.Σ., στο 
προσωπικό και τους συνεργάτες του Ινστιτούτου. 

γ) Εκτελούνται οι κάθε φύσεως δαπάνες του Ινστιτού¬ 
του. 

δ) Διενεργούνται οι διάφορες προμήθειες του Ινστιτού¬ 
του. 

Άρθρο 2 
Οικονομικό έτος. 

Το οικονομικό έτος του Ινστιτούτου αρχίζει την 1η Ια¬ 
νουάριου και λήγει την 31η Δεκεμβρίου κάθε έτους. 

Ειδικά το πρώτο οικονομικό έτος αρχίζει την ημερομη¬ 
νία ίδρυσης του Ε.Ι.Ε. και λήγει την 31η Δεκεμβρίου του 
έτους αυτού. 

Άρθρο 3 

Προϋπολογισμός: Περιεχόμενο - 
Κατάρτιση - Έγκριση - Εκτέλεση. 

1. Με τον προϋπολογισμό του Ινστιτούτου προσδιορίζο¬ 
νται τα έσοδα από τακτικούς και έκτακτους πόρους αυτού, 
που είναι: 

α) Κοινοτικοί πόροι, που διατίθενται για ενέργειες τεχνι¬ 
κής υποστήριξης και για προγράμματα επαγγελματικής 
κατάρτισης, απασχόλησης, πληροφόρησης, προώθησης 
του κοινωνικού διαλόγου, ερευνών, μελετών και άλλων 
σχετικών ενεργειών. 

β) Χρηματοδοτήσεις από το Πρόγραμμα Δημοσίων 
Επενδύσεων (Π.Δ.Ε.) ως εθνική συμμετοχή στη χρηματο¬ 
δότηση των ανωτέρω υπό στοιχείο (α) ενεργειών και προ¬ 
γραμμάτων. 

γ) Πρόσοδοι από την περιουσία του, επιχορηγήσεις, δω¬ 
ρεές, κληρονομιές, κληροδοσίες και κάθε είδους τακτικές 
ή έκτακτες εισφορές ημεδαπών ή αλλοδαπών φυσικών ή 
νομικών προσώπων. 

δ) Έσοδα από την πώληση εκδόσεών του και αμοιβές 
από την εκτέλεση ερευνών, μελετών και κάθε είδους υπη¬ 
ρεσιών στα πλαίσια των σκοπών του για λογαριασμό τρίτων 
(Δημοσίου, ΟΤΑ, ΝΠΔΔ, ΝΠΙΔ και ιδιωτών). 

ε) Ειδική εισφορά προβλεπόμενη στον ετήσιο προϋπο¬ 
λογισμό του Οργανισμού Εργατικής Εστίας (Ο.Ε.Ε.), η 
οποία δεν μπορεί να είναι κατώτερη του ενός τοις εκατό 
(1 %) και να υπερβαίνει το δύο τοις εκατό (2%) του συνό¬ 
λου των ετησίων εσόδων του Ο.Ε.Ε. Η ειδική αυτή ει¬ 
σφορά προσδιορίζεται με απόφαση του Υπουργού Εργα¬ 
σίας, μετά γνώμη του Δ.Σ. του Ε.Ι.Ε. και Ο.Ε.Ε. 

2. Ο Προϋπολογισμός και το Πρόγραμμα Δραστηριοτή- 

των του Ε.Ι.Ε. για το επόμενο έτος καταρτίζεται μέσα στο 
τελευταίο τρίμηνο κάθε ημερολογιακού έτους. 

3.0 Προϋπολογισμός εγκρίνεται από το Δ.Σ. του Οργα¬ 
νισμού και από τον Υπουργό Εργασίας. Οι πιστώσεις στον 
προϋπολογισμό χρησιμοποιούνται αποκλειστικά για την 
αντιμετώπιση των δαπανών για τις οποίες έχουν προβλε- 
φθεί. Σε περιπτώσεις ανεπάρκειας κάποιας πίστωσης επι¬ 
τρέπεται η ενίσχυσή της, με την εγγραφή σ’ αυτήν συ¬ 
μπληρωματικού ποσού μεταφερομένου από το Τακτικό 
Αποθεματικό του προϋπολογισμού. 

4. Κατά τη διάρκεια της οικονομικής χρήσης είναι δυ¬ 
νατή η αύξηση ορισμένης πίστωσης με ισόποση μείωση 
άλλης πίστωσης. Επιτρέπεται, επίσης, κατά τη διάρκεια 
της οικονομικής χρήσης η εγγραφή νέου κωδικού πίστω¬ 
σης με μεταφορά ποσού από το Έκτακτο Αποθεματικό 
του προϋπολογισμού για την κάλυψη δαπάνης που δεν 
είχε προβλεφθεί. 

5. Η ενίσχυση, η αυξομείωση καθώς και η εγγραφή νέου 
κωδικού πίστωσης ενεργούνται με απόφαση του Δ.Σ. 

6. Στον προϋπολογισμό αναγράφονται πιστώσεις με τον 
τίτλο: 

α) Τακτικό Αποθεματικό, για την κάλυψη πιστώσεων 
που κατέστησαν ανεπαρκείς, 

β) Έκτακτο Αποθεματικό, για την εγγραφή πιστώσεων 
για την εξόφληση δαπανών που δεν έχουν προβλεφθεί. 

7. Η εκτέλεση του προϋπολογισμού παρατείνεται επί 
ένα μήνα, για την είσπραξη των εσόδων του οικονομικού 
έτους που έχει λήξει και επί δύο μήνες για την πληρωμή 
των εξόδων, για τά οποία οι σχετικές υποχρεώσεις αναλή- 
φθηκαν προ της λήξης του θεωρούμενου οικονομικού 
έτους. 

Αρθρο 4 

Έσοδα. 

Έσοδα του προϋπολογισμού είναι τα προβλεπόμενα 
κατά τη διάρκεια του οικονομικού έτους στο οποίον ανα- 
φέρεται, καθώς και τα μη εισπραχθέντα έσοδα των προη¬ 
γουμένων οικονομικών χρήσεων. Ειδικά για τον προϋπο¬ 
λογισμό της πρώτης οικονομικής χρήσης του Ινστιτούτου, 
ως προβλεπόμενα έσοδα νοούνται τα οριζόμενα σύμφωνα 
με το άρθρο 7, εδάφιο α, β και ε του Ν. 2150/93 από τότε 
που οφείλονται αυτά. 

Άρθρο 5 
Έξοδα 

1. Έξοδα του προϋπολογισμού είναι οι προβλεπόμενες 
δαπάνες, κατά τη διάρκεια του οικονομικού έτους, στο 
οποίο αναφέρεται ο προϋπολογισμός αυτός, ανεξάρτητα 
από τον χρόνο μέσα στον οποίο δημιουργήθηκαν οι υπο¬ 
χρεώσεις για την πληρωμή των δαπανών αυτών. 

Ως χρόνος πραγματοποίησης της πληρωμής, νοείται ο 
χρόνος έκδοσης του οικείου εντάλματος πληρωμής. 

2. Οι κατά την προηγούμενη παράγραφο δαπάνες, 
εντέλλονται σε βάρος των οικείων πιστώσεων και μέσα 
στα προβλεφθέντα περιθώρια αυτών. 

Άρθρο 6 

Ανάληψη και Εκκαθάριση Δαπανών 

1. Η αναγνώριση και ο προσδιορισμός των απαιτήσεων 
των συναλλασσομένων μετά του Ινστιτούτου (προμηθευ¬ 
τών, πιστωτών κ.λπ.), ενεργείται με τα νόμιμα δικαιολογη- 
τικά, από την οικονομική υπηρεσία του Ινστιτούτου. 


2. Ευθύνη για την πληρότητα και την νομιμότητα των δι- 
καιολογητικών κάθε δαπάνης βαρύνει τα όργανα και υπη¬ 
ρεσίες, τα αρμόδια για την έκδοση, εκκαθάριση και πλη¬ 
ρωμή αυτής. 

3. Σε κάθε χρηματικό ένταλμα ή τίτλο πληρωμής (δια 
του οποίου εντέλλεται υποχρεωτικά το συνολικό χρημα¬ 
τικό ποσό) επισυνάπτονται, με ευθύνη αυτού που το εξέ¬ 
δωσε, τα αποδεικνύοντα την νομιμότητα της δαπάνης, δι- 
καιολογητικά. 

4. Την πληρωμή των εγκεκριμένων και νόμιμα αναλη- 
φθεισών υποχρεώσεων, εντέλλεται σε κάθε περίπτωση 
αρμόδιο πρόσωπο, σύμφωνα με απόφαση του Δ.Σ. του Ιν¬ 
στιτούτου. 

Άρθρο 7 

Χρηματικά Εντάλματα - Γραμμάτια Εισπράξεως 

1. Για την πληρωμή οποιοσδήποτε δαπάνης του Ινστι¬ 
τούτου, απαιτείται η έκδοση χρηματικού εντάλματος πλη¬ 
ρωμής, ο τύπος του οποίου καθορίζεται με απόφαση του 
Δ.Σ. του Ινστιτούτου. 

2. Τα χρηματικά εντάλματα δεν επιτρέπεται να φέρουν 
ξέσματα, αλλοιώσεις ή προσθήκες και σε περίπτωση δια¬ 
γραφής, το διαγραφόμενο ποσό και κείμενο πρέπει να 
διαβάζεται με ευκρίνεια και να μονογράφεται αρμοδίως. 

3. Σε ομοειδείς απαιτήσεις περισσοτέρων δικαιούχων, 
επιτρέπεται η έκδοση ενός μόνο χρηματικού εντάλματος 
πληρωμής, με την προϋπόθεση ότι έχει συνταχθεί και επι- 
συναφθεί σ’ αυτό ονομαστική κατάσταση κάθε δικαιού¬ 
χου. 

4. Είναι δυνατή η έκδοση χρηματικών ενταλμάτων πλη¬ 
ρωμής, με βάση τα δικαιολογητικά που έχουν επισυναφθεί 
σε άλλο ένταλμα. Στην περίπτωση αυτή πρέπει, απαραί¬ 
τητα, να αναγραφούν τα στοιχεία του εντάλματος που επι- 
συνάφθηκαν τα σχετικά δικαιολογητικά. 

5. Για την είσπραξη οποιοσδήποτε ποσού εκδίδεται 
γραμμάτιο εισπράξεως στο οποίο αναγράφεται η αιτιολο¬ 
γία της είσπραξης και στο οποίο επισυνάπτεται κάθε σχε¬ 
τικό παραστατικό. 

Άρθρο 8 

Χρηματικά Εντάλματα Προπληρωμής 

1. Είναι δυνατή η έκδοση χρηματικών ενταλμάτων προ¬ 
πληρωμής μετά από απόφαση του Δ.Σ. του Ινστιτούτου. 

2. Είναι, επίσης, δυνατή η χορήγηση προκαταβολής με 
απόδοση λογαριασμού, μέχρις ενός ορίου το οποίο καθο¬ 
ρίζεται με απόφαση του Δ.Σ. του Ινστιτούτου. 

Άρθρο 9 
Πληρωμή Εξόδων 

1. Η κίνηση του λογαριασμού του Ινστιτούτου διενεργεί- 
ται μέσω Τράπεζών που ορίζονται από το Δ.Σ. 

2. Οι κάθε φύσεως πληρωμές του Ινστιτούτου, είναι δυ¬ 
νατόν να διενεργούνται με επιταγές, οι οποίες θα φέρουν 
τις υπογραφές των εξουσιοδοτημένων από το Δ.Σ. Προ¬ 
σώπων. 

3. Τα χρηματικά εντάλματα που έχουν εκδοθεί και δεν 
έχουν εξοφληθεί μέχρι την λήξη του επομένου οικονομι¬ 
κού έτους, καθίστανται άκυρα. 

4. Είναι δυνατόν μετά από απόφαση του Δ.Σ. του Ινστι¬ 
τούτου, να καταβάλλεται πάγια προκαταβολή ορισμένου 
ύψους στο όνομα προσώπου εξουσιοδοτημένου από το 
Δ.Σ. του Ινστιτούτου, για την πληρωμή των αναγκαίων κα¬ 
θημερινών μικροεξόδων. 

Άρθρο 10 

Διαχείριση Υλικού - Διαχειριστές 

1. Η διαχείριση της κάθε είδους κινητής και ακίνητης 
περιουσίας ήτοι επίπλων και σκευών, μηχανημάτων, συ¬ 
σκευών, οργάνων και υλικών του Ινστιτούτου, ανατίθενται 
αρμοδίως με σχετική απόφαση του Δ.Σ. του Ινστιτού¬ 
του. 

2. Οι λεπτομέρειες του τρόπου χρέωσης, παραλαβής 
διασφάλισης, διαχείρισης, απόδοσης κ.λπ. των διαχειρι¬ 
στών καθώς και οι ευθύνες από τυχόν υπαιτιότητά τους 
λόγω πράξης, παράλειψης, ή πλημμελούς εκτέλεσης των 
καθηκόντων τους, ρυθμίζονται με αποφάσεις του Δ.Σ. του 
Ινστιτούτου. 

Άρθρο 11 

Απολογισμός - Ισολογισμός 

1. Ο ετήσιος Ισολογισμός του Ε.Ι.Ε. καταρτίζεται μετά 
τη λήξη του οικονομικού έτους και έπειτα από απογραφή 
των στοιχείων του Ενεργητικού και Παθητικού, τον Απολο¬ 
γισμό Εσόδων και Εξόδων και τον Ισολογισμό. 

2. Οι κατά την προηγούμενη παράγραφο καταρτιζόμε¬ 
νοι Απολογισμός και Ισολογισμός υποβάλλονται για 
έγκριση στο Δ.Σ. του Ε.Ι.Ε. και στον Υπουργό Εργασίας, 
ενώ αντίγραφα αυτών παραδίδονται στα καθορισθησό- 
μενα Ελεγκτικά Όργανα και κοινοποιούνται στις Διοική¬ 
σεις των κοινωνικών φορέων που εκπροσωπούνται στο 
Δ.Σ. του Ε.Ι.Ε. 

3. Ο απολογισμός των Εσόδων και Εξόδων κάθε έτους 
απεικονίζει τα αποτελέσματα της εκτέλεσης που αναφέ- 
ρονται στον προϋπολογισμό του προηγουμένου έτους. 

4.0 Ισολογισμός απεικονίζει την οικονομική κατάσταση 
του Ινστιτούτου κατά το προηγούμενο έτος. 

Άρθρο 12 

Εσωτερικός Οικονομικός "Ελεγχος 

1. Διενεργείται προληπτικός έλεγχος και κατασταλτικός 
έλεγχος των δαπανών καθώς και της συνολικής οικονομι¬ 
κής διαχείρισης του Ινστιτούτου, από υπαλλήλους που 
ανήκουν στην Οικονομική Υπηρεσία. 

2. Ο κατά την προηγούμενη παράγραφο υπηρεσιακός 
οικονομικός έλεγχος (προληπτικός - κατασταλτικός), 
ασκείται για να διαπιστώνεται εάν τηρήθηκαν οι διατάξεις 
περί δαπανών του παρόντος Κανονισμού και αν έγιναν οι 
προβλεπόμενες κατά περίπτωση νόμιμες κρατήσεις υπέρ 
του Δημοσίου και τρίτων. 

Άρθρο 13 

Εξωτερικοί Οικονομικοί Ελεγχοι 

1. Ο τακτικός έλεγχος της οικονομικής διαχείρισης του 
Ινστιτούτου και του Ισολογισμού του ενεργείται εντός του 
πρώτου τετραμήνου της επόμενης οικονομικής χρήσης, 
από ορκωτό ελεγκτή οριζόμενο κατ’ έτος από το Δ.Σ. της 
Ε.Ι.Ε. Ο ελεγκτής υποβάλλει την έκθεσή του στο Δ.Σ. 
εντός διμήνου από τη σύνταξη των οικονομικών καταστά¬ 
σεων. Την έκθεση αυτή ο ελεγκτής κοινοποιεί και στον 
Υπουργό Εργασίας. 

2. Το Δ.Σ. του Ινστιτούτου, μέσα σε εύλογο χρόνο από 
την ημερομηνία υποβολής σ’ αυτό των σχετικών εκθέ¬ 
σεων, μπορεί να διατάξει ότι κατά την κρίση του επιβάλλε¬ 
ται για την τακτοποίηση των τυχόν ελλείψεων και παραλεί¬ 
ψεων που επισημαίνονται στις εκθέσεις αυτές. 


Άρθρο 14 
Λογιστικό Σχέδιο 

Το Δ.Σ. του Ινστιτούτου, με αποφάσεις του, δύναται να 
αναθέτει σε Υπηρεσία, Εταιρεία ή Ειδικευμένο Γραφείο 
την σύνταξη ή και την εφαρμογή Μελετών μηχανολογιστι- 
κής οργάνωσης των υπηρεσιών του Ε.Ι.Ε. 

Άρθρο 15 

Διαδικασία Προμηθειών 

1. Οι κάθε μορφής προμήθειες του Ινστιτούτου πραγ¬ 
ματοποιούνται με απόφαση του Δ.Σ. ως εξής: 

Για ποσόν μέχρι ένα εκατομμύριο (1.000.000) δραχμές 
δύναται να γίνονται με απευθείας ανάθεση. 

Γ ια ποσό πάνω από ένα εκατομμύριο (1.000.000) έως 
και τρία εκατομμύρια (3.000.000) δραχμές γίνονται με 
πρόχειρο μειοδοτικό διαγωνισμό και 
Γ ια ποσό πάνω από τρία εκατομμύρια (3.000.000) δραχ¬ 
μές γίνονται με δημόσιο μειοδοτικό διαγωνισμό, σύμφωνα 
με διαδικασία που ορίζεται με απόφαση του Δ.Σ. του Ε.Ι.Ε. 

Όταν παρίσταται ανάγκη, προηγείται των προμηθειών 
σχετική διερεύνηση από αρμόδιο υπάλληλο του Ινστιτού¬ 
του, το οποίο υποβάλλει στη συνέχεια προς το Δ.Σ. ενημε¬ 
ρωτικό υπόμνημα με χρήσιμα πληροφοριακά στοιχεία (λ.χ. 
τιμές κ.λπ.) που αναφέρονται στο είδος ή τις υπηρεσίες 
που πρόκειται να προμηθευτεί το Ινστιτούτο. 

Το ύψος των προαναφερθέντων ποσών μπορεί να ανα¬ 
προσαρμόζεται με απόφαση του Δ.Σ. του Ε.Ι.Ε. 

2. Οι προμήθειες που απαιτούν την διενέργεια πρόχει¬ 
ρου ή δημοσίου μειοδοτικού διαγωνισμού, διενεργούνται 
από επιτροπές, η σύνθεση και η θητεία των οποίων καθο¬ 
ρίζονται με απόφαση του Δ.Σ. του Ινστιτούτου. 

3. Το Δ.Σ. του Ινστιτούτου έχει την ευχέρεια να εγκρίνει 
ή να απορρίψει και να ζητήσει την επανάληψη διενεργη- 
θέντα πρόχειρου ή δημόσιου μειοδοτικού διαγωνισμού, 
εφόσον τούτο κρίνεται σκόπιμο για τα συμφέροντα του Ιν¬ 
στιτούτου. 

4. Η παραλαβή και η πιστοποίηση της καλής εκτέλεσης 
κάθε προμήθειας, βεβαιώνεται από σχετική επιτροπή πα¬ 
ραλαβής, η σύνθεση και η θητεία της οποίας καθορίζεται 
με απόφαση του Δ.Σ. του Ινστιτούτου. 

5. Η κάθε επιτροπή προμηθειών είναι τουλάχιστον τρι¬ 
μελής και η αντίστοιχη επιτροπή, επίσης, παραλαβής τρι¬ 
μελής. Χρέη Γραμματέως στις επιτροπές αυτές εκτελούν 
πρόσωπα τα οποία ορίζονται με την ίδια απόφαση του Δ.Σ. 
για την σύσταση της επιτροπής. Η θητεία των επιτροπών 
αυτών είναι ετήσια και μπορεί να παραταθεί μόνο με από¬ 
φαση του Δ.Σ. 

6. Στις περιπτώσεις προμηθειών και παραλαβής μπο¬ 
ρούν να μετέχουν και μέλη του Δ.Σ. του Ινστιτούτου. Οι 
μετέχοντες σε επιτροπές προμηθειών δεν είναι δυνατόν 
να μετέχουν και στις αντίστοιχες επιτροπές παραλαβής. 

7. Είναι δυνατή η συμμετοχή στις επιτροπές προμη¬ 
θειών ή/και στις επιτροπές παραλαβής, ειδικών επιστημό¬ 
νων, εμπειρογνωμόνων γενικότερα, μη υπαλλήλων του Ιν¬ 
στιτούτου, εφόσον η ανάλογη προμήθεια απαιτεί εξειδι- 
κευμένες γνώσεις. Ειδικά για τα μέλη αυτά των Επιτρο¬ 
πών, θα πρέπει να προβλέπεται σχετική αποζημίωση στην 
απόφαση του Δ.Σ., με την οποία ορίζεται η σύνθεση της 
ανάλογης επιτροπής. 

8. Η παράδοση και παραλαβή προμηθειών, πραγματο¬ 
ποιείται στο χώρο που καθορίζεται ρητά από την ανάλογη 
σύμβαση. Όλα τα στοιχεία που αναφέρονται στις προμή- 

θείες, στις αναθέσεις κ.λπ. είναι εμπιστευτικής φύσεως 
και δεν επιτρέπεται η καθ’ οιονδήποτε τρόπο δημοσιοποί¬ 
ησή τους. 

9. Ειδικά για τα έτη 1993 και 1994, επιτρέπεται η συ¬ 
γκρότηση επιτροπών προμήθειας και παραλαβής αποκλει¬ 
στικά, από μέλη του Δ.Σ. του Ινστιτούτου. 

Άρθρο 16 

Αποζημιώσεις - Αμοιβές - Παροχές μελών του Δ.Σ. 

1. Ο Πρόεδρος, τα μέλη και η Γραμματέας του Δ.Σ. του 
Ινστιτούτου, από της συγκρότησης του Δ.Σ., σε σώμα, για 
την συμμετοχή τους στις συνεδριάσεις αυτού, δικαιούνται 
αποζημίωσης. 

2. Το ύψος της προβλεπόμενης ανωτέρω αποζημίωσης 
ορίζεται σε δραχμές 20.000 κατά συνεδρίαση. 

3. Στον Πρόεδρο, τον Αναπληρωτή Πρόεδρο και τους 
Αντιπροέδρους του Δ.Σ. του Ινστιτούτου καταβάλλονται 
μηνιαίως έξοδα παράστασης που ορίζονται δια μεν τον 
Πρόεδρο σε δραχμές 60.000, δια δε τους Αναπληρωτή 
Πρόεδρο και Αντιπροέδρους σε 40.000 δραχμές. 

4. Ο Πρόεδρος και τα μέλη του Δ.Σ. του Ινστιτούτου, 
όταν μετακινούνται είτε για τις συμμετοχές τους στις συ¬ 
νεδριάσεις του Δ.Σ. είτε για υπηρεσιακούς λόγους μετά 
από απόφαση του Δ.Σ. από και προς πόλεις εκτός Αθη¬ 
νών, δικαιούνται των οδοιπορικών εξόδων μετάβασης και 
επιστροφής, των εξόδων διαμονής σε ξενοδοχείο (Α ή Β 
κατηγορίας), τα οποία θα αποδεικνύονται με την προσκό¬ 
μιση των νομίμων δικαιολογητικών αποδείξεων, (τιμολο¬ 
γίων παροχής υπηρεσιών κ.λπ.). Για τις παραπάνω μετακι¬ 
νήσεις θα καταβάλλεται επιπλέον σε αυτούς και ημερήσια 
εκτός έδρας αποζημίωση, η οποία ορίζεται σε 15.000 
δραχμές και υπόκειται στις νόμιμες κρατήσεις. Το πιο 
πάνω ποσό της ημερήσιας εκτός έδρας αποζημίωσης κα¬ 
ταβάλλεται εξ’ ολοκλήρου εφόσον υπάρχει διανυκτέ- 
ρευση, το ήμισυ, δε, εφόσον υπάρχει επιστροφή αυθημε¬ 
ρόν. 

5. Γ ια τις μεταβάσεις του Προέδρου και των μελών του 
Δ.Σ. του Ινστιτούτου στο Εξωτερικό για υπηρεσιακούς λό¬ 
γους απαιτείται απόφαση του Δ.Σ., στην οποία καθορίζο¬ 
νται η χώρα, ο σκοπός της μετάβασης και η διάρκεια αυ¬ 
τής. 

6. Γ ια την μετάβασή τους στην αλλοδαπή, στα ανωτέρω 
πρόσωπα καταβάλλονται τα οδοιπορικά έξοδα μετάβασης 
και επιστροφής, τα έξοδα διαμονής σε ευπρεπές ξενοδο¬ 
χείο τουλάχιστον Β’ κατηγορίας καθώς και ημερήσια εκτός 
έδρας αποζημίωση. Όλα τα πιό πάνω έξοδα αποδεικνύο- 
νται με την προσκόμιση των δικαιολογητικών δαπανών με¬ 
τακίνησης (απόκομμα του εισιτηρίου, αποδείξεις ταξί και 
εξοφλημένο τιμολόγιο παροχής υπηρεσιών του ξενοδο¬ 
χείου διαμονής). 

Η εκτός έδρας αποζημίωση ορίζεται σύμφωνα με τις 
διατάξεις που ισχύουν κάθε φορά για τους κρατικούς λει¬ 
τουργούς, υπαλλήλους των Υπουργείων, των Ν.Π.Δ.Δ. και 
των Ο.Τ.Α., καθώς και τους λειτουργούς και υπαλλήλους 
των φορέων του ευρύτερου δημοσίου τομέα, που απο- 
στέλλονται για εκτέλεση υπηρεσίας στο εξωτερικό. 

Η ημερήσια εκτός έδρας αποζημίωση αλλοδαπής κατα¬ 
βάλλεται από της ημέρας της αναχώρησης μέχρι την 
ημέρα της επανόδου συμπεριλαμβανομένης. 

8. Τα ποσά που αναφέρονται στις παραγράφους 2,3 και 
4 του παρόντος άρθρου αναπροσαρμόζονται ανά διετία (2 
έτη) με βάση το ποσοστό αύξησης των γενικών κατωτάτων 
ορίων μισθών και ημερομισθίων, που θα προβλέπεται από 


την ισχύουσα, κατά τον χρόνο προσαρμογής, Εθνική Γ ε¬ 
νική Συλλογική Σύμβαση Εργασίας. 

Άρθρο 17 
Γ ενικές Διατάξεις 

1. Αμοιβές, αποζημιώσεις, και κάθε άλλης μορφής πα¬ 
ροχές στους απασχολουμένους από το Ινστιτούτου ειδι¬ 
κούς επιστήμονες, εμπειρογνώμονες κ.λπ. καθώς και στο 
τακτικό προσωπικό του Ινστιτούτου, δεν αποτελούν αντι¬ 
κείμενο του παρόντος Κανονισμού. 

2. Από την ημερομηνία κατάθεσης στους τραπεζικούς 
λογαριασμούς του Ινστιτούτου, χρηματικών ποσών από 
τους πόρους του και μέχρι την έναρξη του δεύτερου δια¬ 
χειριστικού έτους, όπως αυτό προβλέπεται στο άρθρο 2 
του παρόντος Κανονισμού, η οικονομική διαχείριση και 
ανάληψη ποσών από τους λογαριασμούς αυτούς διενερ- 
γούνται με αποφάσεις του Δ.Σ. από μέλος ή μέλη του, που 
υποχρεούνται σε απόδοση λογαριασμού για κάθε δαπάνη 
χωριστά. 

3. Στον Πρόεδρο και τα Μέλη του Διοικητικού Συμβου¬ 
λίου εφόσον αναλαμβάνονται πρόσθετες εργασίες στο Ιν¬ 
στιτούτο Εργασίας, καταβάλλεται αμοιβή ανάλογη της 
προσφερομένης από αυτούς εργασίας, η οποία καθορίζε¬ 
ται με απόφαση του Δ.Σ. του Ινστιτούτου. 

4. θέματα που δεν προβλέπονται από τον παρόντα Κα¬ 
νονισμό, ρυθμίζονται με αποφάσεις του Δ.Σ. του Ινστιτού¬ 
του. 

5. Σε περίπτωση τροποποίησης του παρόντος Κανονι¬ 
σμού, επανεκδίδεται νέος σε ενιαίο κείμενο, που περι¬ 
λαμβάνει και τις αναθεωρημένες ή τροποποιημένες διατά¬ 
ξεις. 

6. Η ισχύς του παρόντος Κανονισμού αρχίζει από της 
δημοσιεύσεως της σχετικής Υπουργικής Απόφασης στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 1993 

Ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 
- . +- 

Αριθ. Φ.Γ2β/990 (4) 

Εκχώρηση αρμοδιοτήτων του Δ.Σ. του ΤΠΟΕΚΕ σε μέλη 

του ή στους Προϊσταμένους των Υπηρεσιών του. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 29 του Ν. 1199/ 
1981 (ΦΕΚ 237/Α) «Περί ρυθμίσεως θεμάτων καταστά- 
σεως υπαλλήλων του Δημοσίου, των ΝΠΔΔ, των ΟΤΑ και 
άλλων τινών συναφών διατάξεων». 

2. Τις διατάξεις του άρθρου 21 του Ν. 2084/92 (ΦΕΚ 
165/Α). 

3. Τη σύμφωνη γνώμη του Δ.Σ του Ταμείου Πρόνοιας 
Ορθοδόξου Εφημεριακού Κλήρου Ελλάδας (ΤΠΟΕΚΕ), 
που διατυπώθηκε κατά την ΙΔ/31.8.93 συνεδρίασή του. 

4. Την υπ’ αριθ. 2024/1993 κοινή απόφαση του Πρωθυ¬ 
πουργού και του Υπουργού Υγείας, Πρόνοιας και Κοινωνι¬ 
κών Ασφαλίσεων, για τη μεταβίβαση αρμοδιοτήτων, απο¬ 
φασίζουμε: 

1. Εγκρίνουμε την από 31.8.1993 απόφαση του Δ.Σ. 
του Ταμείου Προνοίας Ορθοδόξου Εφημεριακού Κλήρου 
της Ελλάδος (ΤΠΟΕΚΕ), με την οποία εκχωρούνται αρμο¬ 
διότητες του Δ.Σ., σε μέλη του ή σε Προϊσταμένους Υπη¬ 
ρεσιών του Ταμείου, για την αποδοτικώτερη αντιμετώπιση 

των λειτουργικών αναγκών του, όπως παρακάτω: 

Α. Στο τακτικό μέλος του Δ.Σ. Πρωτοπρεσβύτερο Δημή- 
τριο Πλατή και σε περίπτωση απουσίας ή κωλύματός του, 
στον αναπληρωτή του επίσης τακτικό μέλος του Διοικητι¬ 
κού Συμβουλίου Πρωτοπρεσβύτερο Σπυρίδωνα Κοράκη. 

α) Η έκδοση εντολών για τη διενέργεια ελέγχων στα Το¬ 
πικά ΤΠΟΕΚΕ (ΤΑΚΕ) και τους I. Ναούς, σύμφωνα με το 
άρθρο 36 του Καταστατικού του Ταμείου, για την παρακο¬ 
λούθηση της κανονικής είσπραξης και απόδοσης των πό¬ 
ρων του Ταμείου, καθώς και η έγκριση προκαταβολής και 
απόδοσης λογαριασμού οδοιπορικών εξόδων και ημερή¬ 
σιας αποζημίωσης από τους μετακινούμενους εκτός 
έδρας υπαλλήλους για εκτέλεση της παραπάνω υπηρε¬ 
σίας. 

β. Η έγκριση και καταβολή με εντάλματα πληρωμής: 

1. της μισθοδοσίας και των νομίμων επιδομάτων του 
προσωπικού του ΤΠΟΕΚΕ. 

2. της μισθοδοσίας του προσωπικού των Ιερών Παρεκ- 
κλησίων και εξωκκλησίων που ανήκουν κατά κυριότητα 
στο ΤΠΟΕΚΕ ή που έχει τη διοίκηση και διαχείρισή των. 

3. της αποζημίωσης των λογιστών των τοπικών ΤΠΟ¬ 
ΕΚΕ (ΤΑΚΕ). 

γ) Η έγκριση προμήθειας ειδών, αναγκαίων για τη λει¬ 
τουργία του οργανισμού και των Παρεκκλησίων του, μέχρι 
ποσού 350.000 δρχ. για κάθε περίπτωση και η έγκριση 
δαπανών επισκευών των ακινήτων και των Ιερών Παρεκ¬ 
κλησίων του Ταμείου, μέχρι ποσού 350.000 δρχ. για κάθε 
περίπτωση. 

δ) Η έγκριση καταβολής οφειλών του Ταμείου, που 
απορρέουν από οριστικές και τελεσίδικες δικαστικές απο¬ 
φάσεις. 

ε) Η απόφαση ασκήσεως ή μη ενδίκων μέσων κατ’ απο¬ 
φάσεων Δικαστηρίων και Επιτροπών, ο διορισμός πληρε¬ 
ξουσίων δικηγόρων του Ταμείου, στις περιπτώσεις απου¬ 
σίας ή κωλύματος του Νομικού Συμβούλου του, για την 
υπεράσπιση των υποθέσεων του Ταμείου, καθώς και η 
έγκριση πληρωμής των, σύμφωνα με τον Κώδικα περί Δι¬ 
κηγόρων, ως επίσης και η έγκριση πληρωμής των δικαστι¬ 
κών εξόδων. 

στ) Η εντολή προς τη Νομική Υπηρεσία για έγερση αγω¬ 
γών και εξώσεων εν γένει. 

ζ) Η τυχόν τροποποίηση του προϋπολογισμού του Τα¬ 
μείου. 

η) Η υπογραφή των πόσης φύσεως επιταγών, οι οποίες 
αφορούν είτε την εξόφληση υποχρεώσεων του Ταμείου, 
είτε την είσπραξη ανείσπρακτων για οποιοδήποτε λόγο, 
επιταγών δικαιούχων. 

θ) Η τοποθέτηση και μετακίνηση των Προϊσταμένων Δ/ 
νσεων και Τμημάτων του Ταμείου. 

ι) Η αναμόρφωση του Κανονισμού του ΤΠΟΕΚΕ και του 
καταστατικού και η αναδιάρθρώση των Υπηρεσιών του Τα¬ 
μείου. 

ια) Η κίνηση της διαδικασίας προκήρυξης όλων των δια¬ 
γωνισμών και δημοπρασιών. 

ιβ) Η αναγνώριση κάθε προϋπηρεσίας του προσωπικού 
του ΤΠΟΕΚΕ που συνταξιοδοτείται από το Δημόσιο. 

Β. Στον Προϊστάμενο Δ/νσης Διοικητικού ή στο νόμιμο 
αναπληρωτή του: 

α) Η υπογραφή των εγγράφων και βεβαιώσεων που ανα- 
φέρονται στο προσωπικό του ΤΠΟΕΚΕ ή σε άλλα θέματα 
αρμοδιότητας της Δ/νσης Διοικητικού. 

β) Η τοποθέτηση και μετακίνηση των υπαλλήλων του 
ΤΠΟΕΚΕ εκτός των προϊσταμένων Δ/νσεων και Τμημά¬ 
των. 


γ) Η χορήγηση κανονικών, αναρρωτικών κ.λ.π. αδειών 
στο προσωπικό του ΤΠΟΕΚΕ και 

δ) Η έγκριση και η υπογραφή των εφάπαξ βοηθημάτων 
που χορηγούνται στους δικαιούχους σύμφωνα με την ισχύ- 
ουσα νομοθεσία. 

Γ. Στον Προϊστάμενο της Δ/νσεως Οικονομικών Υπηρε¬ 
σιών ή στο νόμιμο αναπληρωτή του: 

α) Η υπογραφή όλων των εγγράφων και βεβαιώσεων 
που αφορούν τα θέματα αρμοδιότητας της Δ/νσης Οικο¬ 
νομικών Υπηρεσιών. 

β) Έγκριση και καταβολή στους δικαιούχους κάθε πα¬ 
ροχής ή δαπάνης, που χορηγείται σύμφωνα με την ισχύ- 
ουσα νομοθεσία του Ταμείου, με την έκδοση ενταλμάτων 
πληρωμής. 

γ) Έγκριση και απόδοση των ποσών που εισπράττονται 
από το Ταμείο για λογαριασμό τρίτων, δηλαδή της Απο- 
στολικής Διακονίας, του περιοδικού «ΕΚΚΛΗΣΙΑ», Ταχυ¬ 
δρομικών Ταμιευτηρίων, ΤΑΥΥΠ, ΤΣΑΥ, ΜΤΠΥ και κάθε 
άλλου Οργανισμού, καθώς και των ποσών που εισπράχθη- 
καν αχρεώστητα. 

δ) Συνυπογραφή όλων των επιταγών που υπογράφονται 
από τον Πρωτοπρεσβύτερο Δημήτριο Πλατή ή τον ανα¬ 
πληρωτή του. 

Δ. Στον Προϊστάμενο της Νομικής Υπηρεσίας: 

α) Να παρίσταται εις όλα τα Δικαστήρια και Επιτροπές 
αναφορικώς με τις μισθωτικές διαφορές όλων των ακινή¬ 
των του Ταμείου Πρόνοιας Ορθοδόξου Εφημεριακού Κλή¬ 
ρου Ελλάδος αλλά και των ακινήτων του πρώην ΤΑΚΕ έως 
ότου μεταβιβασθεί η εξ αδιαιρέτου συγκυριότης των εις το 
Δημόσιον. 

β) Η υπογραφή των εγγράφων που αναφέρονται σε θέ¬ 
ματα αρμοδιότητας της Νομικής Υπηρεσίας. 

Ε. Οι φορολογικές βεβαιώσεις και τα Υπηρεσιακά ση¬ 
μειώματα υπογράφονται από τους προϊσταμένους των 
Τμημάτων που τα εκδίδουν ή τους νόμιμους αναπληρωτές 
των. 

ΣΤ. Οι πόσης φύσεως επιταγές, που υπογράφονται από 
τον Πρωτοπρεσβύτερο Δημήτριο Πλατή, ή το νόμιμο ανα¬ 
πληρωτή του, τον Προϊστάμενο της Δ/νσης Οικονομικών 
Υπηρεσιών ή το νόμιμο αναπληρωτή του, συνυπογράφο¬ 
νται και από τον Προϊστάμενο του Τμήματος Ελέγχου κα¬ 
θώς και τον Προϊστάμενο του Τμήματος Ταμείου ή τους 
νομίμους αναπληρωτές των. 

Ζ. Εισηγητής όλων των θεμάτων στο Δ.Σ. ορίζεται ο 
Πρωτοπρεσβύτερος Δημ. Πλατής ή αναπληρωτής του 
Πρωτοπρεσβύτερου Σπυρίδων Κοράκης, όταν αυτός κω¬ 
λύεται. 

Η. Ο εις το ΤΠΟΕΚΕ υπηρετών Ιατρός Ελεγκτής εξακο¬ 
λουθεί να έχει τις ίδιες αρμοδιότητες. 

θ. Το Δ.Σ. του ΤΠΟΕΚΕ διατηρεί το δικαίωμα της εξέ¬ 
τασης όλων των απορριπτικών αποφάσεων του Πρωτο¬ 
πρεσβύτερου Δημητρίου Πλατή ή του αναπληρωτού του 
και επιλαμβάνεται όλων των τυχόν ενστάσεων και αιτή¬ 
σεων θεραπείας που υποβάλουν οι ενδιαφερόμενοι μέσα 
στις νόμιμες προθεσμίες, κατά αποφάσεων των οργάνων 
του Ταμείου, που ασκούν τις εκχωρηθείσες από το Δ.Σ., 
κατά περίπτωση αρμοδιότητες. 

2. Από τις διατάξεις αυτής της απόφασης, δεν προκα- 
λείται δαπάνη σε βάρος του προϋπολογισμού του ΤΠΟ¬ 
ΕΚΕ. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 4 Νοεμβρίου 1993 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-♦- 

Αριθ. Φ148/2141 (5) 

Αύξηση των συντάξεων του Ταμείου Αρωγής Υπαλλήλων 
Υπουργείου Εμπορίου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 2084/ 
92. 

2. Τις διατάξεις των άρθρων 23 παρ. 1 στοιχ. στ, 24 παρ. 
1 και 2 στοιχ. γ, 26 παρ. 1 και 27 παρ. 1 στοιχ. δ του Ν. 
1558/85 (Α/137). 

3. Την αριθ. 2024/26.10.1993 απόφαση του Πρωθυ¬ 
πουργού και του Υπουργού Υγείας, Πρόνοιας και Κοινωνι¬ 
κών Ασφαλίσεων (Β/833). 

4. Τις διατάξεις του άρθρου 27 του Ν. 2081/1992 (Α/ 
154) με το οποίο προστέθηκε άρθρο 29Α στο Ν. 1558/ 
1985. 


5. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του προϋπολογισμού του 
Ταμείου Αρωγής Υπαλλήλων Υπουργείου Εμπορίου 
ύψους 15.000.000 δρχ. περίπου για το τρέχον έτος, για 
την οποία έχει έγγραφεί πίστωση στο Κ.Α.Ε. 0621. 

6. Τις διατάξεις του άρθρου 7 του Ν. 1275/82 (Α/100). 

7. Την αρ. 1881/26.1.93 απόφαση της Επιτροπής Τι¬ 
μών και Εισοδημάτων. 

8. Την αρ. 252/6.10.93 οικονομική έκθεση της Δ/νσης 
Αναλογιστικών Μελετών της Γ.Γ.Κ.Α. 

9. Τη γνώμη του Δ.Σ. του Ταμείου Αρωγής Υπαλλήλων 
Υπουργείου Εμπορίου που διατυπώθηκε κατά την 24/24/ 
9/93 συνεδρίασή του, αποφασίζουμε: 

Οι συντάξεις του Ταμείου Αρωγής Υπαλλήλων Υπουρ¬ 
γείου Εμπορίου αυξάνονται από 1.1.1993 κατά ποσοστό 
4% και από 1.7.1993 κατά ποσοστό 2% επί του ποσού αυ¬ 
τών, όπως έχει διαμορφωθεί την 31.12.1992 και όπως θα 
διαμορφωθεί την 30.6.1993 αντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 1993 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

-- 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕΕΕΧ 

ΡΑΧ 

ΚαποδιστρΙου 34 

104 32 

22.3211 ΥΡΕΤ <3Η 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α Δρχ. 

15.000 

Δρχ. 

750 

β) 

» » » 

Β 

» 

30.000 

» 

1.500 

Υ) 

» » » 

Γ' 

» 

10.000 

» 

500 

δ) 

» » » 

Δ 

» 

30.000 

» 

1.500 

ε) 

» » » 

Αναπτυξιακών Πράξεων 

» 

20.000 

» 

1.000 

στ) 

» » » 

ΙΜ.Π.Δ.Δ. 

» 

10.000 

» 

500 

ζ) 

» » » 

ΠΑΡΑΡΤΗΜΑ 

» 

5.000 

» 

250 

π) 

» » » 

Δελτ. Εμπ.& Βιομ. Ιδ. 

» 

10.000 

» 

500 

θ) 

» » » 

Αν. Ειδικού Δικαστηρίου 

» 

3.000 

» 

150 

ι) 

» » » 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


















